Here is a page extracted from Wikipedia that may contain CSS, HTML, and a lot of unformatted text.

Title: Smoothie
Content: Un smoothie (de l'anglés smooth "tobo") ye una bebida feita a pur de puré de fruitas y / u verduras crudas, normalment con una liquadora. Un batiu a ormino tiene una base liquida como augua, suco de fruitas, leit vechetal y, a vegadas, productos lácteos, como leit, yogur, chelau u matón. Os batius pueden elaborar-se con atros ingredients, como que chelo picau, edulcorants (miel u zucre), vinagre, siero en polvo, chicolate u complementos nutricionals, entre atros a esleción personal.

Historia 
O smoothie promana d'a tradición de prener mesturas de fruita fresca batida, en os países tropicals d'America Latina. Ista tradición ancestral pasó enta Estaus Unius an rapidament se metió de moda.

O concepto naixió en California en zaguerías d'os anyos 1960 chunto a un boom de chent que sentiba a necesidat d'o cudiau personal y os chimnasios, as bebidas enercheticas y baixas en calorías y grasas. Os smoothies estioron una alternativa a las bebidas artificials u os refrescos.

Contraversia 
Os smoothies son promocionaus como que una bebida con nutrients beneficiosos pa la salut, elaborada con fruita natural que aporta una gran cantidat enerchetica. Manimenos diversos estudios han amostrau que contienen una enorme cantidat de zucre. Bellas organizacions han advertiu que o consumo de smoothies no equivale a consumir fruita fresca.

Referencias 

Bebidas